Document ID: 31996R2149

Komisijas Regula (EK) Nr. 2149/96
(1996. gada 8. novembris),
ar kuru groza Regulu (EK) Nr. 716/96, ar ko pieņem ārkārtas atbalsta pasākumus liellopu gaļas tirgum Apvienotajā Karalistē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1997/96 [2], un jo īpaši tās 23. pantu,
tā kā Komisijas 1996. gada 19. aprīļa Regula (EK) Nr. 716/96 [3], kurā jaunākie grozījumi izdarīti ar Regulu (EK) Nr. 1974/96 [4], atļauj iepirkt dzīvniekus, kas ir vecāki par 30 mēnešiem un vismaz trīs mēnešus ir turēti Apvienotās Karalistes saimniecībās ar mērķi tos nokaut un iznīcināt; tā kā, ņemot vērā pieredzi, kas ir iegūta, piemērojot minētos kaušanas pasākumus, saimniecībās dzīvnieki jātur ilgāku laiku;
tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EK) Nr. 716/96 1. panta 1. punktā periodu "trīs mēnešus" aizstāj ar "sešus mēnešus".
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro attiecībā uz dzīvniekiem, kas ir iepirkti no trešās pirmdienas pēc publicēšanas dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 8. novembrī

Labels: 18
17
6